
Către




BIROUL PERMANENT AL




CAMEREI DEPUTAŢILOR

Comisia pentru învăţământ, ştiinţă, tineret şi sport, întrunită în şedinţa de lucru din 10 ianuarie 2001, a examinat proiectul de Lege privind aprobarea Ordonanţei de urgenţă a Guvernului nr.130/2000 privind modificarea şi completarea Legii învăţământului nr.84/1995 republicată, transmisă cu nr.360 din 5.09.2000, ordonanţă propusă pentru suspendare prin Ordonanţa de urgenţă a Guvernului nr.295/2000.

La întocmirea raportului, Comisia a avut în vedere şi avizele primite de la următoarele Comisii:

1. Comisia pentru buget, finanţe şi bănci

2. Comisia juridică, de disciplină şi imunităţi.

Având în vedere conţinutul juridic şi obiectul reglementării, proiectul de lege are caracter de lege organică.


PREŞEDINTE


  SECRETAR

    Prof.univ.dr.ing.Anghel Stanciu       Prof.univ.dr.ing.Petru Andea

               RAPORT

asupra proiectului de Lege privind aprobarea Ordonanţei de urgenţă a Guvernului nr.130/2000 privind modificarea şi completarea Legii învăţământului nr.84/1995 republicată

În urma examinării proiectului de Lege privind aprobarea Ordonanţei de urgenţă a Guvernului nr.130/2000 privind modificarea şi completarea Legii învăţământului nr.84/1995 republicată, în şedinţa din 10 ianuarie 2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Textul iniţial
Text adoptat de comisie
Motivare

1.
Articol unic – Legea învăţământului nr.84/1995, republicată în Monitorul Oficial al României, Partea I, nr.606 din 10.12.1999 se modifică şi se completează după cum urmează:
Text fără modificări


2.
1. Alineatul (1) al articolului 24 se completează cu litera d) cu următorul cuprins:

,,d) filiera profesională, cu profilurile tehnic, servicii, exploatarea resurselor naturale şi protecţia mediului.,,
Se elimină.
Prin noua filieră propusă se încalcă principiul învăţământului deschis, stipulat în art.16 (1) din Legea învăţământului.

3.
2.Alineatul (2) litera B a articolului 26 se completează cu un paragraf nou ,,Filiera profesională,, cu următorul cuprins:

         ,,Filiera profesională

a) o probă la alegere din aria curriculară ,,tehnologii,,;

b) o probă la alegere din aria curriculară ,,matematică şi ştiinţe,, sau ,,Om şi societate,, , în funcţie de domeniul calificării profesionale ales de elev;

c) o probă practică, pentru certificarea competenţelor profesionale.,,
Se elimină.


4.
3.Alineatul (1) al articolului 31 se modifică şi va avea următorul cuprins:

,,Art.31 – (1) La şcolile profesionale se pot înscrie absolvenţi de gimnaziu cu sau fără certificat de capacitate,,.
Text fără modificări.
Opţiunea pentru învăţământul profesional este relativ scăzută. Prin noua reglementare se va atrage un număr mai mare de elevi spre învăţământul profesional.

5.
4.Articolul 59 se completează cu un alineat nou, (5), cu următorul cuprins:
,,(5) Absolvenţii cu diplomă de bacalaureat ai liceului – filiera profesională pot participa numai la admiterea în învăţământul universitar de scurtă durată organizat în domeniul în care aceştia au dobândit calificarea profesională.,,

Absolvenţii cu diplomă de bacaluareat ai liceului – filiera profesională pot continua studiile în învăţământul universitar de lungă durată după absolvirea cu diplomă de bacalaureat a liceului – filierele teoretică, vocaţională sau tehnologică.
Se elimină.
Vezi motivaţia de la pct.2.

Având în vedere conţinutul juridic şi obiectul reglementării, proiectul de lege face parte din categoria legilor organice.


      PREŞEDINTE




SECRETAR

     Prof.univ.dr.ing.Anghel Stanciu                  Prof.univ.dr.ing.Petru Andea

